Dok. br. 526B-2018

Saopćenje za javnost

SEDMA SARAJEVO UN SEDMICA MEĐUVJERSKOG SKLADA U SVIJETU

**Javna rasprava**

***Otkrivanje ljepote bosanske književnosti***

**Uz knjigu Lejle Nakaš**

***Paratekstualnost u srednjovjekovnoj bosanskoj književnosti***

**8. februar (petak) 2019. godine, u 18:00 sati**

Čast nam je obavijesti vas da će 8. februara (petak) 2019. godine, s početkom u 18:00 sati, biti organizirana javna rasprava *Otkrivanje ljepote bosanske književnosti*: Uz knjigu Lejle Nakaš, *Paratekstualnost u srednjovjekovnoj bosanskoj književnosti*, (Sarajevo: *Forum Bosnae*, 2018).

Rasprava će biti održana u dvorani za sastanke Međunarodnog foruma Bosna (ul. Sime Milutinovića 10/III).

O žanrovima srednjovjekovne bosanske književnosti najpouzdanije svjedoče sačuvana rukopisna djela. Danas su ta djela raspršena širom svijeta. U ranijim vremenima uglavnom se o religijskom naslijeđu srednjovjekovne Bosne govorilo na osnovi kontroverzističkih i herezioloških prikaza, a rijeđe na osnovi tekstoloških istraživanja autentičnih rukopisa. Ovim djelom profesorice Lejle Nakaš dan je prvi cjeloviti prikaz uzajamnosti herezioloških tumačenja posebnosti bosanskog krstjanstva i istraživačkih uvida u autentične tekstove tog naslijeđa. Tako je napravljen važan naučni iskorak u ovom području bosanske kulture.

O knjizi će govoriti Mile Babić, franjevački redovnik i katolički svećenik, filozof i teolog, Desmond Maurer, stručnjak za klasičnu kulturu i predsjednik Centra za proučavanje historije Međunarodnog foruma Bosna, Erma Ramić-Kunić, istraživač srednjovjekovne bosanske književnosti, i Alen Kalajdžija, jezikoslovac i istraživač bosanskog pisanog naslijeđa.

Raspravu će moderirati Almir Bašović, istraživač različitih sadržaja bosanske kulture u širim svjetskim okvirima.

Rasprava je dio cjelovitog programa Sedme Sarajevo UN sedmice međuvjerskog sklada u svijetu. Taj program Međunarodni forum Bosna realizira u skladu s pozivom Generalne skupštine Organizacije Ujedinjenih nacija, donijete 20. oktobra 2010. godine.

Rasprava je otvorena za članove i prijatelje Međunarodnog foruma Bosna i predstavnike medija.

Nermina Jusić

MFB koordinator